Seoses hüvitise maksmise alustega jagunevad kommentaatorid kui ka valimis olevate artiklite autorid kaheks  erinevaks leeriks. Paljud kommenteerijad peavad sissetulekute järgi arvestatavat hüvitist õigeks. Peamiseks põhjenduseks, miks palga alusel makstav hüvitis on hea, toodi rahva poolt seda, et paljud noored pered ei saa iseseisva elu alustamiseks võetud kohustuste tõttu endale järeltulijaid lubada. Samuti seostati hüvitise suurus pingutustega kõrge hariduse ja hea karjääriga ning arvati, et kui inimene on maksnud riigikassasse enam sotsiaalmaksu, on ta õigustatud ka rohkem hüvitist saama. Veel märgiti, et  siis ei hakka halvasti toime tulevad inimesed raha nimel sünnitama. Eesti Vanemahüvitise seadus on sarnane Rootsi vanemahüvitisele, mida makstakse 80% vanema eelnevast töötasust ning ka seal on kehtestatud toetuse ülempiir (Hwang&Haas 1999).